KOMMISSIONENS FORORDNING (EF) Nr. 123/98 af 16. januar 1998 om forvaltning af importlofterne for friske surkirsebær og forarbejdede surkirsebær med oprindelse i Den Tidligere Jugoslaviske Republik Makedonien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 77/98 af 9. januar 1998 om gennemførelsesbestemmelser til samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien (1), særlig artikel 1, og

ud fra følgende betragtninger:

Ifølge Kommissionens forordning (EF) nr. 1556/96 af 30. juli 1996 om indførelse af en ordning med importlicenser for visse frugter og grøntsager fra tredjelande (2), senest ændret ved forordning (EF) nr. 1064/97 (3), er overgang til fri omsætning af bl. a friske surkirsebær henhørende under KN-kode 0809 20 05, betinget af, at der forelægges en importlicens;

af praktiske grunde forekommer det hensigtsmæssigt at begrænse visse bestemmelser i nærværende forordning vedrørende friske surkirsebær til høst- og afsætningsperioden for disse produkter;

ifølge Kommissionens forordning (EF) nr. 1921/95 af 3. august 1995 om gennemførelsesbestemmelser for ordningen med importlicenser for produkter forarbejdet på basis af frugt og grøntsager og om ophævelse af forordning (EØF) Nr. 2405/89 og (EØF) nr. 3518/86 (4), ændret ved forordning (EF) nr. 2427/95 (5), er bl.a. forarbejdede surkirsebær henhørende under KN-kode ex 0811 90 19, ex 0811 90 39, 0811 90 75, ex 0812 10 00, 2008 60 51, 2008 60 61, 2008 60 71 og 2008 60 91 omfattet af ordningen med importlicenser;

af hensyn til den administrative forenkling bør der for de lofter på 500 tons friske surkirsebær og 7 000 tons forarbejdede surkirsebær, der er fastsat i bilag D til samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien (6), og som er omhandlet i artikel 1 forordning (EF) nr. 77/98, sikres samme forvaltning som den, der er fastsat i Kommissionens forordning (EF) nr. 122/98 om forvaltning af importlofterne for friske surkirsebær og forarbejdede surkirsebær med oprindelse i republikkerne Bosnien-Hercegovina og Kroatien (7), og indrømmelse af præferencestatus bør gøres betinget af, at der forelægges licenser, som er udstedt i overensstemmelse med nærværende forordning;

der må træffes foranstaltninger automatisk og meget hurtigt, når ansøgningerne om licenser har nået et af de fastsatte lofter; Kommissionen bør kunne træffe de nødvendige foranstaltninger;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager og Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Denne forordning omhandler forvaltningen af de i forordning (EF) nr. 77/98 omhandlede toldlofter for dels friske surkirsebær henhørende under KN-kode 0809 20 05, dels forarbejdede surkirsebær henhørende under KN-kode 0811 90 75, ex 0812 10 00, ex 0813 40 95, 2008 60 51, 2008 60 61, 2008 60 71 et 2008 60 91 med oprindelse i Den Tidligere Jugoslaviske Republik Makedonien.

Artikel 2

1. Al import i henhold til de i artikel 1 omhandlede lofter er betinget af, at der forelægges en importlicens udstedt i overensstemmelse med denne forordning.

2. Bestemmelserne i forordning (EF) nr. 1556/96 for friske surkirsebær og i forordning (EF) nr. 1921/95 for forarbejdede surkirsebær finder anvendelse, jf. dog de specifikke bestemmelser i nærværende forordning.

3. Importlicensen skal i rubrik 24 være forsynet med en af følgende angivelser:

- Derecho preferencial ad valorem - Reglamento (CE) n° 77/98

- Præferenceværditold - Forordning (EF) nr. 77/98

- Präferentieller Wertzoll - Verordnung (EG) Nr. 77/98

- Ðñïôéìçóéáêüò äáóìüò ad valorem - Êáíïíéóìüò (ÅÊ) áñéè. 77/98

- Preferential ad valorem duty - Regulation (EC) No 77/98

- Droit ad valorem préférentiel - Règlement (CE) n° 77/98

- Dazio ad valorem preferenziale - Regolamento (CE) n. 77/98

- Preferentieel ad valorem-recht - Verordening (EG) nr. 77/98

- Direito preferencial ad valorem Regulamento (CE) nº 77/98

- Arvotullietuus - asetus (EY) N:o 77/98

- Särskild värdetull - Förordning (EG) nr 77/98.

4. I rubrik 8 i ansøgningen om importlicens og i selve importlicensen anføres oprindelseslandet, og der sættes der et kryds ud for angivelsen »ja«.

Artikel 3

1. Medlemsstaterne meddeler oplysningerne vedrørende ansøgningerne om importlicens i overensstemmelse med bestemmelserne:

a) i artikel 5 i forordning (EF) nr. 1556/96 for friske surkirsebær i perioden 1. maj til 30. september

b) i artikel 7 i forordning (EF) nr. 1921/95 for forarbejdede surkirsebær.

2. For forarbejdede surkirsebær giver medlemsstaterne Kommissionen meddelelse om de mængder, for hvilke de udstedte importlicenser ikke er blevet udstedt, så snart de er i besiddelse af disse oplysninger.

Artikel 4

1. Licenserne udstedes den femte arbejdsdag efter dagen for indgivelsen af ansøgningen, forudsat at Kommissionen ikke træffer særlige foranstaltninger i løbet af denne periode.

2. Når et af de i forordningen (EF) nr. 77/98 omhandlede lofter nås for de mængder, for hvilke der er ansøgt om licens, fastsætter Kommissionen i givet fald en fælles nedsættelsessats for de pågældende ansøgninger og suspenderer udstedelsen af licenser for enhver senere ansøgning, der henhører under det pågældende loft.

Artikel 5

På anmodning af den pågældende annulleres de licenser, der er udstedt i henhold til forordning (EF) nr. 1921/95 inden nærværende forordnings ikrafttræden for de i artikel 1 omhandlede produkter og den i artikel 1 omhandlede oprindelse, og som kun er delvist brugte eller ikke er brugte, og hvis gyldighedsperiode ikke er udløbet, og sikkerheden frigives for den ikke brugte mængde.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 1998.

På Kommissionens vegne

Franz FISCHLER

Medlem af Kommissionen

(1) EFT L 8 af 14. 1. 1998, s. 1.

(2) EFT L 193 af 3. 8. 1996, s. 5.

(3) EFT L 156 af 13. 6. 1997, s. 3.

(4) EFT L 185 af 4. 8. 1995, s. 10.

(5) EFT L 249 af 17. 10. 1995, s. 12.

(6) EFT L 348 af 18. 12. 1997, s. 1.

(7) Se side 15 i denne Tidende.